Nils Økland

Nils Økland (født 1961) er en norsk musiker/komponist (hardingfele, fiolin, Viola d'amore) og bror til musikerne Gjertrud Økland og Torbjørn Økland.


 Karriere 
Økland var en av musikerne i gruppen Løver og Tigre, som ga ut plate i 1983. Fra 1984 spilte han i Balkansemblet. Han var også med i Oslo Tangoforening og spilte i duo med jazzbassist Bjørnar Andresen; duoen ga ut plate i 1986 med plateselskapet Hot Club Records. Videre var Økland med i gruppa Skinn og Bein, som i 1989 ga ut albumet Knaus – en samtidscollage (Hot Club Records). Som medlem av bandet Supersilent opptrådte han i 2000 iBBC-produksjonen «The Wire Sessions».Engelsk suksess for Nils Økland  fra Norsk Musikkinformasjon (23.11.2000)

I 1996 ga han ut soloplata Blå harding hos plateselskapet Morild. Albumet Straum ble gitt ut av selskapet Rune Grammofon i 2000; foruten Nils Økland medvirket Sigbjørn Apeland (harmonium), broren Torbjørn Økland (gitar), Ole Henrik Moe (fiolin) Pål Thorstensen (bass) og sangerne Åsne Valland Nordli og Berit Opheim.  I 2004 kom plata Bris på Rune Grammofon, med Nils Øklands egne verk, i samarbeid med Sigbjørn Apeland, Mats Eilertsen (bass), Per Oddvar Johansen (trommer) og Håkon Mørch Stene (perkusjon). Deler av utgivelsen var Øklands musikk til Jon Fosses skuespill Melancholia.Økland med lanseringskonsert  fra Norsk Musikkinformasjon I 2009 kom albumet Monograph, utgitt av plateselskapet ECM. I 2011 kom duoplata Lysøen - Hommage à Ole Bull. 
Ved siden av å lede egne grupper spiller Nils Økland i trioen 1982 med Øyvind Skarbø og Sigbjørn Apeland og i rocketrioen Kaudervelsk med Per Steinar Lie og Ørjan Haaland.

Han var leder for Ole Bull-akademiet i seks år, og har turnert i Europa, Midtøsten, USA, Kina og Japan. Han har medvirket på flere innspillinger med jazzmusikeren Christian Wallumrøds ensemble.  I trioen BNB har han gitt ut plate sammen med sangeren Berit Opheim og bassisten Bjørn Kjellemyr. Økland har også spilt på plater utgitt av Benedicte Maurseth/Knut Hamre, Kari Bremnes, Alf Cranner, Karoline Krüger, Jan Toft og Hans Fredrik Jacobsen.

 Priser og nominasjoner 
Han fikk Rogaland fylkeskommunes kulturpris for 2010, Osaprisen 2010 og Haugesund kommunes kulturpris 2011. I 2015 vant han Folkelarmprisen i åpen klasse med Nils Økland band for albumet Kjølvatn.rorosnytt.no: «Vant Folkelarmpris»  Albumet var dessuten nominert til Spellemannprisen 2015 i klassen folkemusikk/tradisjonsmusikk. Han vant sin første Spellemann under Spellemannprisen 2017 i åpen klasse for albumet Lysing fra 2017, og ble nominert til Folkelarmprisen 2018 i åpen klasse for samme album. Sammen med Sigbjørn Apeland ble han nominert til Spellemannprisen 2023 i åpen klasse for albumet Glimmer. Han ble tildelt Gammleng-prisen i utøverklassen i 2024.

 Diskografi 
 1996:  Blå harding
 1999: Horizon (EP, 4 spor)
 2000: Straum, Runegrammofon
 2004: Bris, Runegrammofon
 2005: Ein song frå dei utsungne stunder - med Berit Opheim og Bjørn Kjellemyr
 2009: Monograph, ECM
 2011: Lysøen - Hommage á Ole Bull, ECM - med Sigbjørn Apeland
 2015: Lumen Drones (ECM, 2015) med Lumen Drones (Økland, Per Steinar Lie og Ørjan Haaland)
 2015: Kjølvatn, ECM - med Nils Økland Band
 2017: Lysning, Hubro - med Nils Økland Band
 2021: Glødetrådar, Hubro
 2023: Glimmer, ECM - med Sigbjørn Apeland
 2023: Gjenskinn, Hubro/Grappa Musikkforlag - med Nils Økland Band

 Utgivelser med 1982 
 2009: 1982, NORCD
 2011: Pintura, Hubro
 2012: 1982 + BJ Cole, Hubro

 Medvirkning på andre utgivelser 
 2012: Benedicte Maurseth og Knut Hamre: Rosa i Botnen, Grappa
 2014: Georg Buljo og Nils Økland: Neve, Duippidit

 Referanser 

 Eksterne lenker 


Kategori:Norske fiolinister
Kategori:Norske folkemusikere
Kategori:Vinnere av Spellemannprisen
Kategori:Norske hardingfelespillere